b"\n_START_ARTICLE_\nJos\xc3\xa9 \xc3\x81ngel Rodr\xc3\xadguez de la Pe\xc3\xb1a\n_START_SECTION_\nTraject\xc3\xb2ria\n_START_PARAGRAPH_\nSorgit del planter del Racing de Santander, debuta amb el primer equip en la temporada 94/95. Eixe any juga un encontre, que serien seguits d'altres cinc la temporada 95/96. Per\xc3\xb2, no t\xc3\xa9 continu\xc3\xaftat al conjunt racinguista i a l'estiu de 1996 marxa al Llevant UE, on romandria temporada i mitja com a suplent._NEWLINE_Despr\xc3\xa9s d'una breu estada al RCD Mallorca B, recala a la UD Melilla, de Segona B. Amb el conjunt nord-afric\xc3\xa0 hi \xc3\xa9s titular les dues campanyes que hi milita. La temporada 00/01 fitxa pel Burgos CF, amb qui aconsegueix l'ascens a Segona Divisi\xc3\xb3. Per\xc3\xb2 el conjunt castell\xc3\xa0 no compta amb el c\xc3\xa0ntabre a la categoria d'argent, i nom\xc3\xa9s juga set partits._NEWLINE_Retorna a la Segona B per jugar amb l'AD Ceuta. A mitja campanya de la temporada 03/04 fitxa pel Terrassa FC, amb qui retorna a la Segona Divisi\xc3\xb3. SD Eibar, Granada CF, Gimn\xc3\xa1stica Torrelavega, Vecindario i de nou Burgos serien els seus seg\xc3\xbcents equips, on ha alternat la titularitat amb la supl\xc3\xa8ncia."